**Ministru kabineta noteikumu projekta "Grozījumi Ministru kabineta 2017. gada 16. augusta noteikumos Nr. 474 "Tieslietu ministrijas nolikums"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir aktualizēt Tieslietu ministrijas funkcijas atbilstoši ārējiem normatīvajiem aktiem, paredzot tās kompetenci zemes kadastrālās uzmērīšanas un zemes ierīcības jomā, valsts vienotā jurista profesionālās kvalifikācijas eksāmena politikas jomā, precizējot kompetenci publisko reģistru jomā, kā arī aktualizējot padotības iestāžu uzskaitījumu. Projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Tieslietu ministrijas iniciatīva.2. Ministru kabineta 2019. gada 10. decembra sēdes protokola Nr. 57 92. § "Informatīvais ziņojums "Par atbildības izvērtējumu zemes kadastrālās uzmērīšanas, zemes ierīcības un ģeodēzisko darbu jomā"" 2. punktā dotais uzdevums Tieslietu ministrijai līdz 2020. gada 1. novembrim izstrādāt grozījumus Ministru kabineta 2017. gada 16. augusta noteikumos Nr. 474 "Tieslietu ministrijas nolikums" (turpmāk – Nolikums), papildinot Tieslietu ministrijas funkcijas ar zemes kadastrālās uzmērīšanas un zemes ierīcības jomu. 3. Fizisko personu datu apstrādes likuma 3. panta pirmā un trešā daļa.4. 2018. gada 31. maija grozījumi Maksātnespējas likumā, kas stājās spēkā 2018. gada 1. jūlijā.5. Ministru kabineta 2019. gada 15. janvāra noteikumu Nr. 46 "Valsts vienotā jurista profesionālās kvalifikācijas eksāmena kārtība" 5. punkts.6. Kriminālprocesā un administratīvo pārkāpumu lietvedībā nodarītā kaitējuma atlīdzināšanas likums, kas stājās spēkā 2018. gada 1. martā.7. 2020. gada 24. novembra likums "Grozījumi Oficiālo publikāciju un tiesiskās informācijas likumā", kas paredz precizējumu Tieslietu ministrijas kompetencē politikas izstrādē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Par publisko reģistru politikas jomu.**Šobrīd Nolikums paredz Tieslietu ministrijai funkciju izstrādāt, organizēt un koordinēt politiku publisko reģistru jomā. Ministru kabineta 2011. gada 29. marta noteikumu Nr. 233 "Vides aizsardzības un reģionālās attīstības ministrijas nolikums" 1.7., 4.1.8. un 4.3. apakšpunkts paredz, ka elektroniskās pārvaldes un valsts informācijas un komunikācijas tehnoloģiju pārvaldības jomā vadošā iestāde ir Vides aizsardzības un reģionālās attīstības ministrija. Saskaņā ar Valsts informācijas sistēmu likuma 4. panta pirmo daļu Vides aizsardzības un reģionālās attīstības ministrija koordinē valsts informācijas sistēmu darbību integrētas valsts informācijas sistēmas ietvaros, realizējot vienotu valsts politiku valsts informācijas sistēmu attīstības un uzturēšanas jomā. Savukārt nozares ministrijas ir atbildīgas par savas nozares turējumā esošajiem reģistriem piemēram, Satiksmes ministrija – Kustamo lietu reģistri (Transportlīdzekļu datu bāze, Ganāmpulku reģistrs, Kuģu reģistrs) u.c., Finanšu ministrija – Valsts ieņēmumu dienesta publiskojamo datu bāze par pievienotās vērtības nodokļa maksātājiem, politiski nozīmīgām personām, kases aparātiem un sistēmām u.c.Tieslietu ministrijas ieskatā Nolikumā noteiktais pienākums Tieslietu ministrijai nodrošināt nozares politikas īstenošanu tās padotības iestādēs un valsts kapitālsabiedrībās, kurās tā ir valsts kapitāla daļu turētāja, attiecināms tikai uz tiem publiskajiem reģistriem, kuru turētāji/pārziņi ir ministrijas padotības iestādes, nevis uz visiem valsts pārvaldes publiskajiem reģistriem. Ņemot vērā, ka valstī ir noteikta valsts informācijas un komunikācijas tehnoloģiju pārvaldības politika, valsts informācijas sistēmu politika, nav nepieciešamības noteikt atsevišķu regulējumu attiecībā uz publisko reģistru jomu kā tādu.Tādējādi projektā ir svītrota Tieslietu ministrijas kompetence publisko reģistru politikas jomā.**2. Par zemes kadastrālās uzmērīšanas un zemes ierīcības jomu**Ar Valsts kontroles 2018. gada 2. februāra lēmumu Nr. 2.4.1.-7/2017 apstiprinātajā Valsts kontroles revīzijas ziņojumā "Vai valstī tiek īstenota efektīva uzraudzība pār zemes kadastrālās uzmērīšanas pakalpojumu sniegšanu?" konstatēts, ka šobrīd nevienai no valsts pārvaldes iestādēm tieši nav noteikta atbildība par zemes kadastrālās uzmērīšanas jomu.Lai gan saskaņā ar Nolikumu, Tieslietu ministrija ir atbildīga par politikas izstrādi, organizēšanu un koordinēšanu nekustamā īpašuma valsts kadastra uzturēšanas jomā, un tās padotības iestāde – Valsts zemes dienests ir Nekustamā īpašuma valsts kadastra informācijas sistēmas (turpmāk – Kadastra informācijas sistēma) turētājs un tā kompetencē ir kadastrālās uzmērīšanas metodiskā vadība, ne Tieslietu ministrijas, ne Valsts zemes dienesta rīcībā nav informācijas par zemes kadastrālajā uzmērīšanā sertificēto personu uzraudzības rezultātiem un problēmām nozarē. Informācija par uzraudzības rezultātiem un problēmām ir svarīga, lai veidotu politiku un izstrādātu tiesisko regulējumu Kadastra informācijas sistēmas uzturēšanas un zemes kadastrālās uzmērīšanas jomā, iegūtu pārliecību par kadastra datu kvalitāti un savlaicīgi novērstu datu kvalitātes problēmas.Tāpat šobrīd nevienā normatīvajā aktā nav noteikts, kuras iestādes padotībā atrodas mērnieku sertificēšanas institūcijas un kura iestāde var tās kopumā uzraudzīt.Ņemot vērā, ka Valsts zemes dienestā jau šobrīd var apstrīdēt sertificēšanas institūciju lēmumus (attiecībā uz institūcijas lēmumiem, kas saistīti ar sertifikāta izsniegšanu vai atteikumu), par kompetento ministriju par zemes kadastrālās uzmērīšanas un zemes ierīcības jomu ir jānosaka Tieslietu ministrija.Tādējādi projekts paplašina Tieslietu ministrijas kompetenci arī zemes kadastrālās uzmērīšanas un zemes ierīcības jomā.**3. Par valsts vienotā jurista profesionālās kvalifikācijas eksāmena politikas jomu.**Tieslietu ministrijai saskaņā ar Ministru kabineta 2019. gada 15. janvāra noteikumu Nr. 46 "Valsts vienotā jurista profesionālās kvalifikācijas eksāmena kārtība" 5. punktu ir noteikta jauna kompetence attiecībā uz valsts vienoto jurista profesionālās kvalifikācijas eksāmenu (turpmāk – eksāmens). Proti, ministrija ir noteikta kā atbildīgā institūcija par eksāmenu. Atbilstoši šai kompetencei ministrija izstrādā politiku attiecībā uz eksāmenu, kā arī organizē tā norisi saskaņā ar minētajos noteikumos paredzētajām prasībām.Tādējādi projekts paplašina Tieslietu ministrijas kompetenci valsts vienotā jurista profesionālās kvalifikācijas eksāmena politikas jomā.**4.** Līdz 2020. gada 31. decembrim Oficiālo publikāciju un tiesiskās informācijas likuma 14. panta pirmā daļa noteica, ka Tieslietu ministrija ir vadošā (augstākā) iestāde oficiālās publikācijas un tajā ietvertās informācijas sistematizācijas jomā. Taču no 2021. gada 1. janvāra minētais likums paredz, ka Tieslietu ministrija ir vadošā (augstākā) iestāde arī tiesiskās informācijas pieejamības jomā. Lai nodrošinātu Nolikuma atbilstību likumam, nepieciešams precizēt Nolikuma 4.1.8. apakšpunktu, norādot, ka ministrijas funkcija ir arī izstrādāt, organizēt un koordinēt politiku tiesiskās informācijas pieejamības jomā. Minētajai normai Nolikumā ir informatīva funkcija, jo šo Tieslietu ministrijas kompetenci jau nosaka likums. Tomēr Valsts pārvaldes iekārtas likuma 16. panta otrās daļas 3. punkts noteic, ka tiešās pārvaldes iestādes nolikumā norāda iestādes funkcijas, uzdevumus un kompetenci.**5**. No 2018. gada 25. maija tika uzsākta Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – datu regula) tieša piemērošana. Lai izpildītu datu regulas prasības, ir pieņemts Fizisko personu datu apstrādes likums, kura 3. panta pirmajā un trešajā daļā noteikts, ka Datu valsts inspekcija ir Ministru kabineta pārraudzībā esoša tiešās pārvaldes iestāde, kas ir datu uzraudzības iestāde datu regulas izpratnē un pilda datu regulā un šajā likumā noteiktos uzdevumus datu apstrādes jomā un tā savā darbībā ir neatkarīga. Ņemot vērā minēto, projekts paredz svītrot Datu valsts inspekciju no Nolikuma 10. punkta, kurā uzskaitītas Tieslietu ministrijas padotības iestādes.**6.** 2018. gada 1. jūlijā stājies spēkā likums "Grozījumi Maksātnespējas likumā", kas paredz iestādes nosaukuma maiņu no "Maksātnespējas administrācija" uz "Maksātnespējas kontroles dienests". Ievērojot minēto, nepieciešams precizēt Nolikumu, mainot padotības iestādes nosaukumu no "Maksātnespējas administrācija" uz "Maksātnespējas kontroles dienests".**7.** 2018. gada 1. martā stājās spēkā Kriminālprocesā un administratīvo pārkāpumu lietvedībā nodarītā kaitējuma atlīdzināšanas likums, spēku zaudējot likumam "Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu". Ievērojot minēto, nepieciešams izteikt Nolikuma 5.20. apakšpunktu jaunā redakcijā.**8**. Ar likumu "Grozījumi Civilprocesa likumā", kas stājās spēkā 2018. gada 15. janvārī, Civilprocesa likums papildināts ar 82.1 pantu, kura ceturtajā daļā noteikts, ka juridisko personu lietas kasācijas instances tiesā ved to amatpersonas, kas darbojas likumā, statūtos vai nolikumā piešķirto pilnvaru ietvaros, vai arī tās tiek vestas ar advokāta starpniecību. Tādējādi minētā norma liedz valsts pārvaldes iestāžu amatpersonām, kuras nav iestādes vadītājs, veikt jebkādu iestādes pārstāvību kasācijas instancē, tai skaitā, pārstāvēt valsti ministrijas personā tiesas sēdēs. Augstākās tiesas Civillietu departaments savā 2016. gada 20. aprīļa vēstulē, kas adresēta Tieslietu ministrijai, ir vērsis uzmanību uz to, ka kasācijas tiesvedība kalpo publiski tiesisko interešu, nevis prāvnieku interešu apmierināšanai, proti, tās mērķis ir nodrošināt vienotu tiesu praksi un tiesību tālākveidošanu, līdz ar to apelācijas tiesas sprieduma pārsūdzēšana kasācijas kārtībā ir rūpīgi izsverama un pamatojama ar apsvērumiem, kas attiecas uz lietā nozīmīgu jautājumu izlemšanu. Tāpat minētajā vēstulē ir pausts viedoklis, ka jautājums, vai vēršanās kasācijas instances tiesā ir pamatota un lietderīga, tai skaitā attiecībā uz drošības naudas samaksu, būtu izlemjams juridiskās personas vai iestādes vadības līmenī, pamatojoties uz juridiski augsti kvalificēta darbinieka vai valsts dienesta attiecībās esošas personas sagatavoto izvērtējumu un juridisko argumentāciju.Ņemot vērā minēto un to, ka valsts ministrijas personā var būt lietas dalībnieks civillietās, savukārt ministrijas valsts sekretāram pārstāvēt valsti ministrijas personā kasācijas instances tiesas sēdēs vai piesaistīt zvērinātu advokātu prasītu nesamērīgus resursus, Nolikumā nepieciešams noteikt regulējumu, kas ļautu citām noteiktām ministrijas Juridiskā departamenta amatpersonām pārstāvēt valsti ministrijas personā kasācijas instancē civillietās.Attiecīgi projekts paredz papildināt Nolikumu ar jaunu 8.1 punktu, paredzot, ka valsti ministrijas personā kasācijas instances tiesā civillietā pārstāv ministrijas Juridiskā departamenta amatpersonas.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, Tieslietu ministrijas, Valsts sabiedrības ar ierobežotu atbildību "Latvijas Vēstnesis" darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par projektu un dotu iespēju izteikt viedokli, projekts ievietots Tieslietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt viedokli, 2020. gada 24. novembrī informācija par projektu ievietota Tieslietu ministrijas tīmekļvietnē (<https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), aicinot sabiedrības pārstāvjus viedokļus par projektu sniegt līdz 2020. gada 9. decembrim. |
| 3. | Sabiedrības līdzdalības rezultāti | Sabiedrības līdzdalības ietvaros par projektu netika saņemti iebildumi vai priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paplašina Tieslietu ministrijas funkcijas, papildinot ar kompetenci zemes kadastrālās uzmērīšanas un zemes ierīcības, kā arī valsts vienotā jurista profesionālās kvalifikācijas eksāmena politikas jomā, kā arī konkretizē Tieslietu ministrijas kompetenci attiecībā uz publiskajiem reģistriem.Saistībā ar projekta izpildi nav nepieciešams veidot jaunas institūcijas, kā arī nav plānots likvidēt vai reorganizēt esošās institūcijas. |
| 3. | Cita informācija | Nav |

Iesniedzējs:

Tieslietu ministrijas valsts sekretāra p.i. K.Pommere

Reizina 67046137

Ingrida.Reizina@tm.gov.lv